Αγαπητοί γονείς των παιδιών των τάξεων Ε΄ και ΣΤ΄,

την ερχόμενη Παρασκευή 1 Μαρτίου 2019, κατά το πρώτο δίωρο του ωρολογίου προγράμματος, θα διεξαχθεί ο καθιερωμένος διαγωνισμός Μαθηματικών της Ελληνικής Μαθηματικής Εταιρείας, στον οποίο το σχολείο μας παίρνει μέρος ανελλιπώς.

Για πρώτη φορά τα παιδιά της Ε΄ τάξης και για δεύτερη τα παιδιά της ΣΤ μπορούν να ανακαλύψουν τις μαθηματικές τους ικανότητες, μέσα από ασκήσεις και προβλήματα που έχουν παιγνιώδη χαρακτήρα και δεν απαιτούν φοβερές μαθηματικές γνώσεις.

Αν και η συμμετοχή των παιδιών είναι προαιρετική, σας καλούμε να τα παρωθείτε γενικά στο να μετέχουν σε τέτοιου είδους διαγωνισμούς, αφού η εμπειρία αυτή θα αποδειχθεί χρήσιμη ενόψει της φοίτησής τους στο γυμνάσιο.

Ο επίδοσή τους στο διαγωνισμό αυτό δεν λαμβάνεται, φυσικά, υπόψη για τους σχολικούς ελέγχους προόδου ούτε χρειάζεται να έχει κανένα παιδί άγχος για το αν θα αριστεύσει.

Επιπλέον, τα παιδιά κάθε τμήματος δεν ανταγωνίζονται παιδιά άλλων τμημάτων ή άλλων σχολείων.

Εκτός από την προετοιμασία των εκπαιδευτικών των τμημάτων που θα προηγηθεί του διαγωνισμού, μπορείτε κι εσείς στο σπίτι, εφόσον έχετε υπολογιστή με πρόσβαση στο internet, να επισκεφτείτε την ιστοσελίδα

**https://www.fourtounis.gr/download/themata\_eyklidi/themata.html**

στην οποία τα παιδιά μπορούν να μελετήσουν τα θέματα όλων των προηγούμενων διαγωνισμών και να αντιληφθούν τη "φιλοσοφία" τους. Τα θέματα είναι συνήθως παρόμοια με προηγούμενα και η μελέτη τους βοηθάει ιδιαίτερα τα παιδιά.

 ο Διευθυντής